google/wiki40b huggingface dataset:
Ľudovít XIII.

Životopis

Bol najstarším synom Henricha IV. a jeho druhej manželky Márie Medicejskej. Po zavraždení svojho otca-kráľa nastúpil ako 9-ročný na trón a vládla zaňho jeho panovačná matka so svojimi milencami, napríklad Concino Concinim. Presadzovala protireformačnú politiku a zblíženie so Španielskom. V roku 1610 prestala zvolávať ríšske stavy. 24. apríla 1617 sa Ľudovít pučom dostal k moci a prikázal zavraždiť Concina Conciniho.
Roku 1624 odovzdal riadenie štátu kardinálovi Richelieu, ktorý vytvoril absolutistickú monarchiu. Podarilo sa mu pokoriť vzdor šľachty (ktorému nezabránilo ani ukončenie zvolávania ríšskych stavov), dobyl La Rochelle, čím zlomil moc hugenotov, a zaviedol kráľovských intendantov ako správcov krajiny.
Roku 1635 vstúpilo Francúzsko pod vedením Richelieua do tridsaťročnej vojny, s čím však Ľudovít súhlasil len nerád. Richelieu podporoval v zahraničnej politike protestantov, čo vyhovovalo záujmom Francúzska (oslabené a rozdrobené Nemecko). Naopak v domácej politike oslabil vplyv hugenotov. Po Richelieuvej smrti ho vo funkcii štátneho ministra nahradil Jules Mazarin.
Merné skupenské teplo varu

Merné skupenské teplo varu (tiež vyparovania) je teplo, ktoré prijme 1 kilogram kvapaliny, ak sa pri teplote varu celá premení na plyn o tej istej teplote.
Merné skupenské teplo vyparovania sa určuje pre každú teplotu zvlášť, keďže vyparovanie môže prebiehať pri ľubovoľnej teplote, zatiaľ čo merné skupenské teplo varu sa určuje pre teplotu varu (ide teda o merné skupenské teplo vyparovania pri teplote varu).
La Genevraie

Poloha

Obec má rozlohu 13,37 km². Najvyšší bod je položený 300 m n. m. a najnižší bod 184 m n. m.

Obyvateľstvo

Počet obyvateľov obce je 103 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martin-de-Fenouillet

Poloha

Obec má rozlohu 10,72 km². Najvyšší bod je položený 642 m n. m. a najnižší bod 268 m n. m.

Obyvateľstvo

Počet obyvateľov obce je 57 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Paul-en-Cornillon

Poloha

Obec má rozlohu 3,72 km². Najvyšší bod je položený 713 m n. m. a najnižší bod 422 m n. m.

Obyvateľstvo

Počet obyvateľov obce je 1 331 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tinlot

Obyvateľstvo

Tinlot má približne 2 539 obyvateľov (2010).
Aeros (družica)

Aeros bol názov dvoch družíc určených na výskum atmosféry. Išlo o spoločný projekt USA a NSR. Aeros 1 s hmotnosťou 127 kg bol na obežnú dráhu vypustený 16. decembra 1972 (výška 223 – 867 km, sklon 96,94°, obežná doba 95,57 min). Za ním 16. júla 1974 nasledoval Aeros 2 (výška 224 – 869 km, sklon 97,45° obežná doba 95,60 min). Obidve družice registrovali tok rozličných častíc v atmosfére, ultrafialové žiarenie Slnka a ďalšie parametre atmosféry.
Majstrovstvá sveta v ľadovom hokeji 1947

Zostava ČSR

Modrý, Jarkovský – Palcát, Sláma, Trousílek, Šťovík, Pokorný – Troják, Zábrodský, Konopásek, Roziňák, Bouzek, Stibor, Drobný, Kus.

Hrací systém majstrovstiev

Osem účastníkov sa stretlo systémom každý s každým po jednom zápase. Každé mužstvo tak odohralo sedem zápasov a celkový počet zápasov na turnaji bol 28.
Lautignac

Poloha

Obec má rozlohu 17,77 km². Najvyšší bod je položený 351 m n. m. a najnižší bod 231 m n. m.

Obyvateľstvo

Počet obyvateľov obce je 291 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Utekáč

Polohopis

Utekáč sa nachádza v doline rieky Rimavica, na pomedzí Veporských a Stolických vrchov. Obec je prístupná cestou III/2724 z Kokavy nad Rimavicou do Sihly. Sídlo okresu Poltár je vzdialený 18 km južne, Hriňová 20 km západne, Hnúšťa 11 km východne. Lučenec, dostupný aj železničnou traťou, je vzdialený 31 km a Rimavská Sobota 29 km.

Časti obce

K obci patrí 8 osád: Bánik, Cisársko, Dlhá Lúka, Drahová, Ďurkovka, Havrilovo, Nad Rimava a Salajka.

Dejiny

Prvá zmienka o obci je z roku 1593 z archívneho zápisu v Banskej Štiavnici.
Názov obce Utekáč má pôvod v historických udalostiach. Údajne tadiaľto už v 13. storočí unikal uhorský kráľ Belo IV. pred postupujúcimi Mongolmi. Traduje sa, že aj neskôr, počas mongolských vpádov na naše územie, hľadali v miestnych lesoch útočisko pred Turkami obyvatelia južnejších oblastí. Oblasť bola v tom období osídlená veľmi riedko. 
Za vznik obce možno považovať až založenie sklárni grófom Forgáčom v roku 1787, ktorý si toto územie zvolil pre jeho výborné prírodné podmienky: dolinou pretekajúca Rimavica, dostatok dreva a v neposlednom rade aj výskyt tzv. sklárskeho piesku (základnej suroviny na výrobu skla).
Obec Utekáč vznikla vyčlenením z katastra Kokavy nad Rimavicou v roku 1993.

Obyvateľstvo

Utekáč má 988 obyvateľov (k 31. 12. 2015). Prevažná časť obyvateľstva sa prisťahovala z Nemecka, Maďarska, Čiech a Moravy. Všetci obyvatelia obce sa venovali práci v sklárňach.
V obci je vysoká nezamestnanosť, ku ktorej prispelo aj zatvorenie miestnych sklárni.

Priemysel

Obec bola v minulosti známa výrobou skla a termosiek.
Trosky (prírodná pamiatka)

Ochrana

Predmetom ochrany sú tu dva bazaltové sopečné komíny rovnomenného vrchu Trosky, ktoré sa stali symbolom celého Českého raja. Tie vznikli oderodováním sopečného kužeľa a obnažením prívodných dráh pre vystupujúcu magmu.

Popis lokality

Podložie prírodnej pamiatky je veľmi bohaté na živiny, čo tvorí vhodné prostredie pre rast rastlín, z ktorých niektoré nerastú nikde inde. Ide predovšetkým o medničku sedmohradskú (Melica transsilvanica) a horčičník škardolistý (Erysimum crepidifolium). Na svahoch sú lokálne zachované pôvodné háje s dubom a hrabom.
Do polovice 20. storočia tu hniezdil sokol sťahovavý, dnes sa tu vyskytuje len sokol myšiar a niektoré druhy netopierov (netopier veľký a netopier riasnatý). Z chránených druhov hmyzu sa tu vyskytuje vidlochvost feniklový.
Marijsko

Marijsko (po rusky Marij El), dlhý tvar Marijská republika, je republika Ruskej federácie. Nachádza sa v Povolžskom federálnom okruhu v európskej časti Ruska. Má rozlohu 23 200 km² a žije tu 728-tisíc obyvateľov (podľa sčítania z roku 2002). Hlavným mesto republiky je Joškar-Ola.
Pérols

Poloha

Obec má rozlohu 6,01 km². Najvyšší bod je položený 12 m n. m. a najnižší bod 0 m n. m.

Obyvateľstvo

Počet obyvateľov obce je 8 453 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Triesenberg

Triesenberg je obec v Lichtenštajnsku. Má 2 564 obyvateľov (2005) katastrálne územie je 30.0 km². Mesto sa nachádza v nadmorskej výške 884 m n. m.
Georgios Gemistos Plethon

Georgios Gemistos Plethon (iné mená: Plethon, Geórgios Gemistós Pléton, Pléton, starogr. Γεώργιος Γεμιστός ή Πλήθων; * 1355 - † 1452) bol byzantský filozof. Ako veľký obhajca Platónovej filozofie podnietil nový spor medzi platonikmi a aristotelikmi. Chcel usporiadať stredovekú grécku spoločnosť v duchu Platóna a starého helénstva; svoje návrhy zhrnul v dvoch memorandách.
Saint-Gorgon-Main

Poloha

Obec má rozlohu 7,93 km². Najvyšší bod je položený 1 050 m n. m. a najnižší bod 650 m n. m.

Obyvateľstvo

Počet obyvateľov obce je 261 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Harry Harrison

Kariéra

Harrison vyštudoval umeleckú akadémiu a skôr ako sa stal spisovateľom sa živil ako ilustrátor pre amerického vydavateľa komiksov EC Comics. Ale známym sa nestal vďaka svojim časopiseckým stripom, ale satirickým románom. Jeho prvé diela odzrkadľovali jeho záujem o environmentálne témy a nenásilné riešenia konfliktov. Z jeho diel sú najznámejšie série kníh The Stainless Steel Rat (čes. Ocelová krysa)  a Bill, the Galactic Hero (čes. Bill, galaktický hrdina). Známy je aj jeho dystopický román Make Room! Make Room! (čes. Místo, místo! Více místa!) o preľudnení a vyčerpaní nerastných zdrojov planéty a tiež cyklus Deathworld (čes. Planety smrti). Spoločne s Brianom Aldissom zostavil niekoľko antológií.

Osobný život

Narodil sa v Stamforde (Connecticut) a žil v mnohých krajinách vrátane Mexika, Anglicka, Dánska, Talianska a Írska. V osemnástich rokoch bol odvedený na 2. svetovú vojnu. Skúsenosti, ktoré získal počas vojny ho naučili nenávidieť všetko vojenské a to satiricky opísal v knihe Bill, the Galactic Hero. So svojou ženou Joan sa zosobášil v roku 1954 v New Yorku a žil s ňou až do jej smrti v roku 2002. Má dve deti, Todda (* 1955) a Moria (* 1959), ktorým venoval knihu "Make Room! Make Room!".
Počas druhej svetovej vojny sa naučil jazyk esperanto, ktorý neskôr propagoval vo svojich románoch (napríklad v sérii o Oceľovej kryse je esperanto doslova celosvetovým jazykom) a na stretnutiach fanúšikov science fiction. V roku 1985 bol vymenovaný za čestného patróna  Svetového esperantského zväzu.
Rybník (okres Revúca)

Evanjelický kostol

V odľahlej polohe mimo obce sa nachádza ranogotický evanjelický kostol. Neveľká stavba kostola pochádza pravdepodobne z druhej polovice 13. storočia, prvá písomná zmienka o ňom a obci je z roku 1266. Jedná sa o jednoloďovú stavbu s kvadraticky ukončeným presbytériom, ktoré je zaklenuté gotickou krížovou klenbou. Kostol sa zachoval takmer v intaktnom stave, bol mierne upravovaný v 18. storočí, kedy dostal nové vnútorné zariadenie. Kostol bol v 60. - 80. rokoch 14. storočia vymaľovaný hodnotnými freskami, uvádza sa, že autorom môže byť Majster ochtinského presbytéria. Zobrazujú výjavy zo života Krista. Nástenné maľby boli obnovované aj s prispením štátu v roku 1922. V interiéri sa nachádza drevená empora, typická pre protestantské kostoly. Oltár, kazateľnica aj organ sú barokové, pochádzajúce z 18. storočia. Kostolík, vzhľadom na malý počet veriacich, dlho chátral, od roku 2014 sa však dočkal postupnej obnovy.
Fourques (Gard)

Poloha

Obec má rozlohu 38,24 km². Najvyšší bod je položený 15 m n. m. a najnižší bod 1 m n. m.

Obyvateľstvo

Počet obyvateľov obce je 2 897 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Monceaux-en-Bessin

Poloha

Obec má rozlohu 4,73 km². Najvyšší bod je položený 82 m n. m. a najnižší bod 40 m n. m.

Obyvateľstvo

Počet obyvateľov obce je 475 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žigmund Esterházi

Život

Bol dôstojníkom a protitureckým bojovníkom. Roku 1683 bol zajatý Imrichom Tökölim. Od roku 1685 sa stal kapitánom pevnosti a protitureckého prezídia vo Vrábľoch. Vo Vrábľoch pôsobil do roku 1687. Potom sa stal krajinským poverencom pre Považie. V čase keď bol zajatý, zastával jeho funkcie Daniel Esterházi, syn jeho brata Michala, plukovníka. Avšak už roku 1685 sa opäť ujal svojho úradu. 
V roku 1652 sa zúčastnil slávnej bitky pri Veľkých Vozokanoch, kde velil 745 vojakom z pevnosti Nové Zámky spolu s plukovníkom Walterom. Jeho bratia – Tomáš Esterházi, levický kapitán, a Gašpar Esterházi zahynuli v tejto bitke.

Rodina

Syn baróna Daniela Esterháziho a matky Judith Rumy de Rum.
Skalka pri Trenčíne

Skalka pri Trenčíne je zrúcanina kláštora (tzv. Veľká Skalka) v katastrálnom území obce Skalka nad Váhom v okrese Trenčín. Je najstarším pútnickým miestom na Slovensku. Jej súčasťou je aj menší jaskynný komplex, blízko rieky Váh. Podľa povestí žil v jaskyni pustovník sv. Benedikt.
Kláštor vznikol pravdepodobne v 12. storočí. V roku 1224 tu malo svoje sídlo benediktínske opátstvo. Po roku 1528 zosilnili opevnenie kláštora cisárski vojaci. Od roku 1644 patril kláštor jezuitskému rádu. V 18. storočí kláštor poškodili kurucké vojská. Po zrušení jezuitskej rehole kláštor pustol. Jeho objekty sa do 20. storočia nachádzali v ruinách. Neskôr boli rekonštruované.
Okolité skalné vápencové útvary sú obľúbeným miestom pre lezecký šport.
Na Skalke sa každoročne koná púť pri príležitosti sviatku sv. Andreja - Svorada a Beňadika (teda okolo 17. júla).
Polastron (Gers)

Poloha

Obec má rozlohu 15,21 km². Najvyšší bod je položený 286 m n. m. a najnižší bod 171 m n. m.

Obyvateľstvo

Počet obyvateľov obce je 255 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bystrý potok (prítok Svarínky)

Prameň

Pramení v Nízkych Tatrách, v podcelku Kráľovohoľské Tatry, kde pramení v geomorfologickej časti Priehyba na severnom svahu Veľkého boku (1 727,1 m n. m.) v nadmorskej výške približne 1 380 m n. m.

Opis toku

Od prameňa tečie sprvu na krátkom úseku na sever, zľava priberá prítok zo severoseverovýchodného svahu Veľkého boku a pokračuje severovýchodným smerom. Preteká dolinou, ktorej oba svahy sú rozbrázdené viacerými úžľabinami po občasných prítokoch. Ďalej sa stáča smerom na sever, na strednom toku sa koryto viackrát vlní a zľava priberá prítok z východo-juhovýchodného svahu Pukanca (1 302,5 m n. m.). Na dolnom toku ešte priberá dva krátke ľavostranné prítoky a v závere Svarínskej doliny, juhojuhovýchodne od osady Svarín, ústi v nadmorskej výške cca 828 m n. m. do Svarínky.
Noyant-et-Aconin

Poloha

Noyant-et-Aconin má rozlohu 4,6 km². Najvyšší bod je položený 161 m n. m. a najnižší bod 55 m n. m.

Obyvateľstvo

Noyant-et-Aconin má 464 obyvateľov (2009).
Graf vývoja obyvateľstva:
Zdroje: INSEE
Pulligny

Poloha

Obec má rozlohu 9,3 km². Najvyšší bod je položený 340 m n. m. a najnižší bod 225 m n. m.

Obyvateľstvo

Počet obyvateľov obce je 1 218 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
František Caban

Životopis

R. 1964 absolvoval štúdium spevu na Konzervatóriu v Bratislave. V roku 1964 – 1975 sólista opery DJGT v Banskej Bystrici, z toho 1970 – 1971 účinkoval vo Frankfurte nad Mohanom a Bielefelde (Nemecko), 1975 – 1982 sólista opery Štátneho divadla 
v Brne, od 1983 opery SND v Bratislave. Venoval sa i koncertnej činnosti.
Loisy (Meurthe-et-Moselle)

Poloha

Obec má rozlohu 5,58 km². Najvyšší bod je položený 379 m n. m. a najnižší bod 179 m n. m.

Obyvateľstvo

Počet obyvateľov obce je 322 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Étienne-le-Laus

Poloha

Saint-Étienne-le-Laus má rozlohu 8,66 km². Najvyšší bod je položený 1 266 m n. m. a najnižší bod 699 m n. m.

Obyvateľstvo

Saint-Étienne-le-Laus má 299 obyvateľov (2009).
Graf vývoja obyvateľstva:
Zdroje: INSEE
Beaugies-sous-Bois

Poloha

Obec má rozlohu 3,91 km². Najvyšší bod je položený 181 m n. m. a najnižší bod 67 m n. m.

Obyvateľstvo

Počet obyvateľov obce je 86 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
História letectva

Prvé lety

Sen ľudí lietať nastal z pozorovania vtákov a bol zobrazený v rôznych mýtoch (napríklad mýtus o Daidalovi a Ikarovi v gréckej mytológii, alebo mýtický lietajúci stroj Vimana v Rámájane). Prvé pokusy spočívali väčšinou v tom, že ľudia sa snažili pripojiť k sebe krídla ako imitácia vtákov, akým bol aj Daidalos a jeho krídla z pier a vosku. Pokusy napodobniť vtákov pripojením krídel pokračovali až do 17. storočia.

Balóny a šarkany v Číne

V Číne boli prvýkrát použité teplovzdušné balóny, ktoré sa volali Kongming lantern. Ich vynálezcom bol vojenský generál Zhuge Liang, ktorý ich vraj používal na odstrašenie nepriateľov. Podľa britského vedca Josepha Needhama bolo podobné zariadenie používajúce lampu v papierovom kryte už skôr v 3. storočí pred Kr. tiež v Číne.
Počas vlády dynastie Jüan (13. storočie), vojvodcovia ako Chubilaj používali obdĺžnikovité lampy hojne počas festivalov, kde priťahovali pozornosť ľudí. V období Mongolskej ríše sa konštrukcia lámp rozšírila po Hodvábnej ceste do Strednej Ázie a na Blízky východ. Skoro rovnaké objekty s lampami sa používajú na oslavách v Tibetu a počas osláv Díválí v Indii. Neexistuje ale dôkaz, ktorý by hovoril o tom, že tieto prostredníctvom týchto balónov sa ľudia snažili lietať.
V roku 559 bol počas boja o moc zaznamenaný ľudský let na šarkanovi v provincií Severné Wei. Po smrti panovníka Juana Langa sa novým panovníkom stal Gao Huan. Po smrti Gao Huana sa novým panovníkom stal jeho syn, Gao Huan, jeho synom bol Juan Huangtou. Ten bol uväznený a prinútený letieť na šarkanovi z veže Ye. Juan Huangtou letel cez mesto a let prežil, ale zakrátko bol popravený. Pravdepodobne sa tento nápad objavil opäť o pár storočí neskôr, keď s ním prišiel Marco Polo.
Katedrála Zosnutia Bohorodičky (Brašov)

Charakteristika a dejiny

Iniciatíva na založenie a výstavbu chrámu vznikla v dôsledku konflitktu medzi rumunskými a gréckymi obyvateľmi mesta o práva na využívanie pravoslávneho chrámu svätej Trojice, ktorý už v meste stál. Povolenie na výstavbu s mnohými podmienkami v dôsledku vtedajších represívnych opatrení vočí Rumunskej pravoslávnej cirkvi bolo získané v roku 1828 a chrám bol následne postavený v roku 1833.  Jednou z podmienok v rámci represívnych opatrení bolo, že chrám nemohol byť postavený tak , aby bol viditeľný a dostupný z ulíc mesta, a tak je celý vstavaný v bloku iných stavieb. Na to bolo potrebné odkúpiť dve budovy na námestí v hodnote 21 670 florinov, na čo sa museli zložit rumunskí pravosláni veriaci. Chrám mal najskôr podobu menšej kaplnky, ale neskôr sa 114 rodín hlásiacich sa k Rumunskej pravoslávnej cirkvo zložilo na výstavbu impozantnejšieho chrámu. Základný kameň dnešnej budovy bol položený v roku 1895 a chrám bol dokončený v roku 1899 a následne   18. júna 1899 vysvätený.
V roku 1940 bol chrám poškodený v dôsledku zemetrasenia a musel byť zrenovovaný.
Ako vzor pre stavbu poslóžila budova chrámu Gréckej pravoslávnej cirkvi vo Viedni.
Chrám je postavený v neobyzantskom dosahuje dĺžky 27 metrov a šírky 12,5 metra. V roku 1973 bola na chráme pristavaná veža taktiež v neobyzantskom slohu, keďže pôvodná spadla v dôsledku zemetrasenia v roku 1940.
Chrám Všetkých svätých (Moskva)

História

Prvý chrám postavil vládca Moskvy a víťaz nad tatárskymi hordami Dmitrij Donský na pamiatku víťazstva na Kulikovskom poli. Je to prvý chrám, ktorý bol postavený ako pamätník bojovej slávy ruských vojakov. Išlo o drevený chrám, ktorý niekoľkokrát vyhorel. Preto bol v rokoch 1687 až 1689 prestavaný v štýle moskovského baroka. Chrám bol v roku 1930 komunistami zatvorený a dlho chátral. V roku 1975 bola jeho budova zveraná Múzeu histórie mesta Moskvy.

Súčasnosť

V roku 1991 bol chrám po dlhých rokoch vrátený ruskej pravoslávnej cirkvi a opäť sa v ňom slúžia pravoslávne bohoslužby. Od roku 1998 sa stal sídelným chrámom Alexandrijskej pravoslávnej cirkvi (patriarchát Alexandria) v Rusku, ktorý bol preložený z mesta Odesa.
La Jard

Poloha

Obec má rozlohu 8,48 km². Najvyšší bod je položený 48 m n. m. a najnižší bod 6 m n. m.

Obyvateľstvo

Počet obyvateľov obce je 318 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hell’s Kitchen

Hell's Kitchen, známe aj ako Clinton a Midtown West, je miestna časť newyorskej štvrte Manhattan, ktorá zahŕňa zhruba oblasť medzi 34. ulicou a 59. ulicou od 8. Avenue do Hudson River.
Táto časť poskytuje dopravnú, lekársku a veľkoobchodnú infraštruktúru pre obchodnú štvrť Midtown Manhattan.
Bourg-Saint-Andéol (obec)

Poloha

Bourg-Saint-Andéol má rozlohu 43,74 km². Najvyšší bod je položený 415 m n. m. a najnižší bod 48 m n. m.

Obyvateľstvo

Bourg-Saint-Andéol má 7293 obyvateľov (2009).
Graf vývoja obyvateľstva:
Zdroje: INSEE
ISO 3166-2:ID

Kódy ISO 3166-2 pre Indonéziu identifikujú 30 provincií a hlavné mesto. Prvá časť (ID) je medzinárodný kód pre Indonéziu, druhá časť pozostáva z dvoch písmen identifikujúcich provinciu.

Zoznam kódov

ID-AC Aceh (Banda Aceh)
ID-BA Bali (Denpasar)
ID-BB Bangka-Belitung (Pangkalpinang)
ID-BE Bengkulu (Bengkulu)
ID-BT Banten (Cilegon)
ID-GO Gorontalo (Gorontalo)
ID-IJ Papua (Jayapura)
ID-JA Jambi (Jambi)
ID-JI Jawa Timur (Surabaya)
ID-JK Jakarta Raya (Jakarta)
ID-JR Jawa Barat (Bandung)
ID-JT Jawa Tengah (Semarang)
ID-KB Kalimantan Barat (Pontianak)
ID-KI Kalimantan Timur (Samarinda)
ID-KS Kalimantan Selatan (Banjarmasin)
ID-KT Kalimantan Tengah (Palangkaraya)
ID-LA Lampung (Bandar Lampung)
ID-MA Maluku (Ambon)
ID-MU Maluku Utara (Sofifi)
ID-NB Nusa Tenggara Barat (Mataram)
ID-NT Nusa Tenggara Timur (Kupang)
ID-RI Riau (Pekanbaru)
ID-SB Sumatera Barat (Padang)
ID-SG Sulawesi Tenggara (Kendari)
ID-SL Sumatera Selatan (Palembang)
ID-SN Sulawesi Selatan  (Makassar)
ID-ST Sulawesi Tengah (Palu)
ID-SW Sulawesi Utara (Manado)
ID-SU Sumatera Utara (Medan)
ID-YO Yogyakarta (Yogyakarta)
ID-?? Sulawesi Barat (Mamuju)
Pchjongjanské metro

Pchjongjanské metro je podzemná rýchlodráha v Pchjongjangu, ktorú tvoria dve linky nazývané Čolima a Hioksin. Je to jediný systém svojho druhu v Severnej Kórei.

Charakter prevádzky

Sieť metra je kompletne podzemná, veľmi hlboko založená, pričom najhlbšia stanica sa nachádza až 120 metrov pod zemou. Každú trasu tvoria dva jednokoľajové tunely, stanice majú ostrovné nástupištia. Tie sú s povrchom spojené pomocou estakádových tunelov a ich konštrukcia umožňuje prípadné využitie v čase vojny ako kryty pre civilné obyvateľstvo. Výzdoba staníc je vo veľmi honosnom štýle socialistického realizmu s mozaikami, sochami a stenami obloženými dekoratívnymi druhmi kameňa.
Na rozdiel od všetkých miest sveta, kde názvy staníc zodpovedajú ich geografickému umiestneniu, tu sú všetky bez výnimky pomenované ideologicky podľa komunistických tém.

Vozidlový park

V prevádzke sú vlaky čínskej a nemeckej výroby, v čase otvorenia jazdili východonemecké. Vo vlakoch na miestach určených na reklamu sú umiestnené portréty vodcu krajiny Kim Čong-ila a jeho otca Kim Ir-Sena.

Dejiny

História tejto prevádzky začala v roku 1968, počas piatich rokov bol sprevádzkovaný prvý úsek s dĺžkou 7,5 km so 6 stanicami na linke Čolima. Výstavba sa nezaobišla bez komplikácií, v roku 1971 došlo k nešťastiu pri razení tunela pod riekou Tedong. Podľa niektorých zdrojov tu zomrelo až 100 robotníkov, tunel zatiaľ nebol prerazený a kvôli tomu neexistuje spojenie medzi brehmi rieky. Celkovo bolo medzi rokmi 1973 a 1987 otvorených 5 úsekov, sieť sa rozrástla na 22,5 km so sedemnástimi stanicami. Vzhľadom na zložitú ekonomickú situáciu krajiny výstavba nepokračuje, plánuje sa však tretia linka, čím by v centre mesta vznikol prestupný trojuholník ako napríklad v Prahe alebo Kyjeve.
One (U2)

„One“ a Mary J. Blige

Úspešnú coververziu tejto skladby nahrala so skupinou U2 aj americká R&B speváčka Mary J. Blige.
Počas vystúpenia na koncerte v New Yorku po spoločnom zaspievaní tejto skladby so skupinou U2 si od publika vyslúžili standing ovation. Krátko na to bola v štúdiu nahraná nová verzia tejto skladby, kde Mary naspievala sólový part, ďalšie vokály naspieval Bono Vox a hudobný sprievod nahrala skupina U2. Táto verzia skladby vyšla aj na multiplatinovom albume Mary J. Blige s názvom The Breakthrough z roku 2005. Ako medzinárodný singel skladba vyšla v apríli 2006, no už od januára toho roku bola súčasťou oficiálneho playlistu rádiostanice BBC Radio 1, či Capital FM. V máji 2006 speváčka s touto skladbou vystúpila spolu s finalistkou Elliott Yamin v americkej verzii Superstar, American Idol. Túto verziu sklaby neskôr vysielala americká televízna stanica Fox. V decembri 2006 skladba získala nomináciu na cenu Grammy za najlepší spoločný spevácky projekt v popovom žánri (Grammy Award for Best Pop Collaboration with Vocals). 31. decembra 2006 rozhlasová stanica BBC Radio 1 dala túto pieseň na 35. pozíciu najlepšie predávaných singlov roku 2006 v Spojeného kráľovstva.
Pythagoras z Magnésie nad Maiandrom

Pythagoras (iné názvy: Pytagoras, Pýthagorás; starogr. Πυθαγόρας – Pythagoras) bol v rokoch 300 a 296 pred Kr. víťaz olympijských hier v behu na jedno stadion.
Pythagoras z maloázijskej Magnésie nad Maiandrom zvíťazil v behu na jedno stadion na 120. a na 121. olympijských hrách, v bežeckej disciplíne, v ktorej sa súťažilo od založenia hier v roku 776 pred Kr. Hry sa v Olympii o ďalšiu disciplínu behu na dve stadiá (diaulos) rozšírili na 14. hrách v roku 724 pred Kr. Prvým víťazom behu na dve stadiá bol Hypénos z Pisy. Na 15. hrách v roku 720 pred Kr. zaviedli tzv. dlhý beh, po grécky dolichos, ktorý sa na začiatku bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty. Poslednú bežeckú disciplínu beh ťažkoodencov (hoplitodromos) zaviedli v roku 520 pred Kr. a zvíťazil v nej Damaretos z Héraie.
Gesvres

Poloha

Obec má rozlohu 21,78 km². Najvyšší bod je položený 301 m n. m. a najnižší bod 145 m n. m.

Obyvateľstvo

Počet obyvateľov obce je 537 (2011).
Nasledujúci graf zobrazuje vývoj počtu obyvateľov v obci.
Zdroje: INSEE